Polisie vra hulp: Het jy dié twee sussies gesien? | Netwerk24
15 Desember 2019 15:26
Sunick Ferreira (12) Foto: SAPD
Twee jong sussies van Cradock in die Oos-Kaap het verdwyn en die polisie het die publiek gevra om op die uitkyk te wees vir hulle.
Die sussies, Sunick Ferreira (12) en Ashley Olivier (5), is sedert 13 Desember soek.
Hulle is in die wetlike sorg van hul oupa, maar het verdwyn nadat hul biologiese ouers, Marius en Tasha Ferreira, volgens ’n reëling deur die kinders besoek kon word.
Die polisie sê die egpaar het verdwyn kort nadat die twee dogters by die egpaar se huis afgelaai is waar hulle deur ’n maatskaplike werker besoek sou word.
Die egpaar het hul huis verlaat met ’n reissak en die twee kinders by hulle.
Die dogters was aangetrek in wit en geel rokke, blou broeke en pienk skoene.
Mense met inligting moet speurkonst. Sibongile Ngesi by 0794145565 bel of kontak 08600 10111.
Ashley Olivier (5) Foto: SAPD
Marius en Tasha Ferreira. Foto: SAPD
Meer oor: Cradock | Vermis | Polisie